
BG161PO003-2.3.02
„Енергийна ефективност и зелена икономика”
Кой може да кандидатства с проект:

Юридическо лице (или едноличен търговец), регистриранo по Търговския закон или Закона за кооперациите, коeто:

· да е микро, малко или средно предприятие (МСП) по смисъла на чл. 3 и чл. 4 от Закона за МСП;
· да развива основната си дейност в следните сектори/кодове съгласно КИД 2008: сектори С (преработвателна промишленост – без производство на хранителни продукти, производство на напитки, стоманодобив и корабостроене), В, D, E, G, H, I, J, N, M, P, Q, R и S.

Кой може да бъде партньор в проекта: партньори не се допускат
Какви дейности се финансират:

· Компонент 1 „Инвестиции, попадащи в режим „минимална помощ”: 
а) Закупуване, доставка, монтаж и въвеждане в експлоатация на материали и оборудване, включени в „Списък на допустимите категории материали и оборудване”, с изключение на включените в него машини, оборудване, съоръжения за производствени цели. 

б) Извършване на строително-монтажни работи (СМР), които водят до намаляване на енергоемкостта на съществуващия сграден фонд на предприятията или са пряко свързани с и необходими за въвеждането в експлоатация на предвидените по проекта материали, машини, оборудване и съоръжения. 

в) Придобиване и инсталиране на дълготрайни нематериални активи, свързани с и необходими за изпълнението на проекта, включително придобиване на инвестиционен проект по смисъла на Закона за устройство на територията (ЗУТ) 

г) Закупуване, доставка, монтаж и въвеждане в експлоатация на ко-генерационни инсталации за собствени нужди. 

д) Закупуване, доставка, монтаж и въвеждане в експлоатация на системи за отопление и вентилация от възобновяеми енергийни източници за собствени нужди (соларни, геотермални, термопомпи и оползотворяване на вторична биомаса от продукти).
Включването на поне една дейност от Компонент 1 е задължително

·  Компонент 2 „Инвестиции, попадащи в режим регионална инвестиционна помощ“: 
а) Закупуване, доставка, монтаж и въвеждане в експлоатация на машини, оборудване, съоръжения, представляващи ДМА, които допринасят за намаляване на енергоемкостта на производството на единица продукция, включително машини, оборудване, съоръжения за производствени цели, указани в Списъка на допустимите категории материали и оборудване. 

б) Придобиване на дълготрайни нематериални активи (патенти, лицензи, ноу-хау и др.), свързани с и необходими за експлоатацията на предвидените за придобиване по буква а) ДМА.
Забележка: Извършването на енергиен одит („обследване за енергийна ефективност‖) е задължително за проекти, свързани с реализирането на инвестиции, които не са включени в Списъка на допустимите категории материали и оборудване. В случаите на извършено обследване за енергийна ефективност, докладът от обследването за енергийна ефективност следва да потвърждава, че средният процент енергийно спестяване от предвидените за въвеждане по проекта мерки, който би могъл да бъде постигнат в обичайната стопанска практика, е равен на или по-голям от 10%. Енергийният одит се извършва на тази част от промишлената система, която касае предвидените инвестиции и процентът енергийни спестявания се отнася до конкретната мярка, а не до промишлената система като цяло
· Компонент 3 „Услуги, попадащи в режим „минимална помощ”: 
а) Извършване на енергиен одит („обследване за енергийна ефективност”) от лице, вписано в някой от публичните регистри по чл. 23, ал. 4 и чл. 34, ал. 4 от Закона за енергийната ефективност;. 

б) Консултантски услуги за въвеждане и сертифициране на системи за управление в предприятията съгласно изискванията на стандартите БДС EN ISO 50001 (Energy Management Systems)/EN ISO 50001 консултантски услуги за разработване на маркетингови анализи и стратегии, свързани с новите технологии, процеси, продукти/услуги;

в) Визуализация на проекта (до 2 стикера на машина/оборудване/съоръжение и до 2 обозначителни табели) - допустим разход до 5000 лв. 

г) Одит на проекта – приложимо за проекти със стойност на безвъзмездната финансова помощ над 750 000 евро (1 466 872,5 лв.) – допустим разход до 5000 лв.
Краен срок за подаване на проекти: без определен срок но не по-късно от 30.10.2013 г.
Продължителност на проект: Максимална продължителност – 12 месеца

Бюджет на процедурата:  293 374 500 лева

Субсидиране (максимален интензитет на безвъзмездната финансова помощ): от 30% до 50% в зависимост от дейностите по проекта.
Максимален размер на безвъзмездната помощ (субсидията) за един проект: 2 000 000 лв
Важни особености:

· Механизмът за провеждане на процедурата е нов и различен от досега прилаганите по ОП „Конкурентоспособност”. Основни моменти: 

а) Изборът на изпълнители (доставчици) е облекчен и се извършва преди подаване на окончателния проект

б) Оценяването на проектите е „текущо” по време на подготовката и подаването, методиката на оценка не е точкова, а оценява съотвествието с техническите изисквания относно допустимостта на  проекта съгласно Насоките за кандидастване по процедурата.

в) Оценяването на проекта и изпълнението му се извършва от избрани от Договарящия орган външни изпълнители – Асистент по проекта и Асистент по верификацията.

· Процедура се изпълнява в сътрудничество между Министерство на икономиката, енергетиката и туризма и Европейската банка за възстановяване и развитие (ЕБВР): 

а) ЕБВР предоставя кредитни линии за кредитиране на изпълнителите на проекти в размер до 150 милиона евро чрез свои банки-партньори в страната – Алианц Банк, България; Банка ДСК; МКБ Юнионбанк; Прокредит банк, България; Райфайзенбанк, България и Уникредит Булбанк. 
б) Банките-партньори участват в оценката на кандидатите, като извършват проверка за финансовата им допустимост и издават писмено становище за осигурени финансови средства за изпълнението на проекта в размер на не по-малко от 80% от стойността му (от кандидата, кредит от банката или смесено)

Забележка: По процедурата и документите за кандидатсване по нея има и редица други изисквания, ограничения и уточнения. Подробно материалите по процедурата могат да се разгледат на адреси:
www.opcompetitiveness.bg и www.eufunds.bg
„Център за консултации по усвояване на средствата  от европейските фондове за машиностроенето” при Българска Браншова Камара - Машиностроене
За въпроси и пояснения:
e-mail: bbcm.centre@mail.bg     Виолин Ненов  0888 22 40 35

